EkBass/fiwiki-20250220-pages-articles huggingface dataset:
American University

American University (lyh. AU tai American) on yksityinen metodistiyliopisto Yhdysvaltojen pääkaupungissa Washington D. C.:ssä. Vuonna 1893 perustetussa yliopistossa on noin 10 000 opiskelijaa. Yliopiston 36 hehtaarin kampus sijaitsee District of Columbian luoteisosassa lähellä Ward Circlen asuinaluetta, noin 15 minuutin metromatkan päässä Washingtonin keskustasta. American Universityn opiskelijat tunnetaan poliittisesti hyvin aktiivisina ja hyötyvät oppilaitoksen läheisistä suhteista pääkaupungin poliittisiin instituutioihin. Americanin entisiä opiskelijoita ovat muun muassa edustajainhuoneen jäsenet Loretta Sanchez, Donald Manzullo, Betsy Markey ja Bill Shuster. Yliopiston urheilujoukkueet tunnetaan nimellä American Eagles. Ne ovat mukana NCAA:n I divisioonassa. ==Tiedekunnat== * School of International Service * College of Arts and Sciences * School of Business * School of Communication * School of Professional and Extended Studies * School of Public Affairs * School of Education * Washington College of Law (WCL). Vuonna 2017 tutkintonsa suorittaneista 38 prosentilla oli pääaineenaan yhteiskuntatieteet, 17 prosentilla liiketaloustieteet, 9 prosentilla journalismi tai viestintä ja 6 prosentilla visuaaliset tai esittävät taiteet. U.S. News & World Report-aikakauslehden vuoden 2019 yliopistorankingissä American on Yhdysvaltojen yliopistoista sijalla 78 ja undergraduate- opetuksensa osalta sijalla 28. ==Lähteet== == Aiheesta muualla == Luokka:Washingtonin (DC) yliopistot ja korkeakoulut Luokka:Yhdysvaltalaiset kristilliset oppilaitokset Luokka:Metodistiset yliopistot
Storlandet (täsmennyssivu)

Storlandet on usean saaren nimi. Niistä muutamia: *Storlandet, Hiittinen, Kemiönsaari *Storlandet, Luoto *Storlandet, Brändö *Berghamn eli Storlandet, Houtskari, Parainen *Iso-Nauvo (), Nauvo, Parainen *Träskön eli Storlandet, Kirkkonummi *Jungfruskärin pääsaari, Houtskari, Parainen
Ateenan valtiomuoto

Ateenan valtiomuoto (, ”ateenalaisten valtiomuoto”) voi viitata seuraaviin: * Antiikin Ateenan kaupunkivaltion valtiomuoto eli poliittinen järjestelmä, tunnetuimmin: ** Ateenan demokratia 510–338 eaa. * Ateenan valtiomuoto, Aristoteleen nimiin laitettu teos * Ateenan valtiomuoto, Ksenofonin nimiin laitettu mutta epäperäinen teos (”Pseudo-Ksenofon”, ”Vanha Oligarkki”)
Storö

Storö tai Storön voi tarkoittaa: *Storö, Inkoo *Storön, Kemiönsaaren Dragsfjärd *Storön, Kemiönsaaren Hiittinen *Storön, Kemiönsaaren Hiittinen *Storö, Paraisten Houtskari *Storön, Raaseporin Bromarv *Storön, Raaseporin Pohja *Storö, Raaseporin Tammisaari *Storön, Raaseporin Tammisaari *Storön, Uusikaarlepyy *Isoluoto (), Salon Särkisalo
Killa

Killa voi viitata seuraaviin: * Killa, useita kreikkalaisen mytologian hahmoja * Killa, antiikin aikainen kaupunki Aioliissa * Killa, elokuvateatteri Savonlinnassa
Cilla

Cilla on naisen etunimi. Suomessa ja Ruotsissa se tunnetaan Cecilian muunnelmana, mutta englantilaisella kielialueella se voi olla myös lyhentymä nimistä Priscilla ja Drusilla. ==Nimi Suomessa== Digi- ja väestötietoviraston etunimitilastoon on marraskuuhun 2021 mennessä kirjattu noin 150–160 Cilla- nimistä naista. Cilla-nimi sisältyi suomenruotsalaiseen almanakkaan vuosina 1950–1972. Nimipäivä oli 22. marraskuuta.Blomqvist, Marianne: Förteckning över förnamnen i den finlandsvenska almanackan 1810–2000. – Nimen vähäinen käyttö oli ilmeisesti syy siihen, että Cilla poistettiin almanakasta. ==Tunnettuja Cilloja== * Cilla Back (s. 1971), suomalainen teatteriohjaaja * Cilla Black, oik. Priscilla White (1943–2015), englantilainen laulaja-lauluntekijä ja televisioesiintyjä * Cilla Johnson (1911–2002), suomalaissyntyinen ruotsalainen kielenkääntäjä ==Lähteet== Luokka:Etunimet
Tibiteikka

Tibiteikka – Uzbekistanin kansantaidetta on suomalainen televisio-ohjelma, musikaalinen dokumentti, joka kuvattiin Uzbekistanissa, Ferganan laaksossa, Ferganassa, Kokandissa ja Samarkandissa 1986. Tibiteikka lähetettiin Yle TV1:ssä 1987. Ohjelman tuotti Yle TV1 Viihdetoimitus, sen käsikirjoitti ja ohjasi Erkki Pohjanheimo. Kuvauksesta vastasi Jussi Laine ja äänityksestä Urpo Hyvärinen sekä Kari Jäntti. Tibiteikan leikkasi Lena Hemming. Tekijät olivat Ylen henkilökuntaa. Yhteystoimittajana Uzbekistanissa oli Utkur Kamilov Uzbekistanin Gosteleradiosta. Tibiteikan kuvaus ja äänitys palkittiin kunniamaininnalla televisioviihteen Venla-kilpailussa. Tibiteikka on varsinaisesti uzbekkien koristeellinen kansallispäähine. Ohjelma kertoo keskiaasialaisesta kansanperinteestä, musiikista, kuvataiteesta, koruompelusta, savenvalannasta ja historiallisesta arkkitehtuurista. Oppaina toimivat uzbekkinuoret Fatimahon ja Suhratzon, jotka viettävät häitään ohjelman loppukohtauksessa. Tibiteikan ensilähetys oli TV1:ssä 10.4.1987, ja se uusittiin TV1:ssä 22.8.1988. Värifilmille kuvatun ohjelman kesto on 56’38”. Helsingin Sanomat 10.4.1987 ==Lähteet== Luokka: Suomalaiset televisio-ohjelmat Luokka: Yle TV1:n televisio-ohjelmat Luokka: Suomalaiset televisioelokuvat Luokka: Suomen ja Neuvostoliiton väliset suhteet
Leuktra

Leuktra (, ) voi viitata seuraaviin paikkoihin antiikin Kreikassa: * Leuktra, linnoitus ja kaupunki Arkadian ja Lakonian rajalla * Leuktra, kylä Boiotiassa, Leuktran taistelun paikka * Leuktra, kaupunki Lakoniassa == Katso myös == * Léfktra, nykyinen kylä Thívan kunnassa Boiotian alueyksikössä Keski-Kreikan alueella == Lähteet ==
Slättbergshallen

Slättbergshallen on jääpallohalli ja samalla myös monikäyttöareena Trollhättanissa, Ruotsissa. Hallissa pelaa Elitserienissä ja toiseksi ylimmässä eli Allsvenskanissa pelannut Gripen Trollhättan BK. Keväällä 2019 hallissa pelattiin jääpallon miesten MM-kisojen A-sarjan ja B-sarjan otteluita. Halli vihittiin 14. marraskuuta 2009., Halliin mahtuu normaalioloissa 3 400, mutta järjestelyillä halliin saadaan vielä 500 lisäpaikkaa. Avausottelu oli Gripen - Boltic Göta - ottelu. Slättbergshallen muodostuu kolmesta eri hallista: A-halli korvasi samalla paikalla aiemmin olleen tekojääradan Slättbergsbana, B-halli ja C-halli rakennettiin jääkiekoilulle. Niissä harjoittelee ja pelaa Trollhättans Goblins. == Lähteet == ==Aiheesta muualla== * Virallinen sivu Luokka:Ruotsin jääpallohallit Luokka:Ruotsin jäähallit
Vilho Hannuksela

Vilho Hannuksela (28. helmikuuta 1893 Laihia Kuka kukin on (Aikalaiskirja) 1954, s. 178 (Viitattu 5.2.2019) – 28. kesäkuuta 1975 Helsinki) oli Pellervo- lehden palveluksessa vuodesta 1924 aina vuoteen 1960 asti, ensin toimittajana ja toimitussihteerinä ja sitten päätoimittajana. ==Henkilöhistoria== Vilho Hannukselan vanhemmat olivat maanviljelijä Matti Hannuksela ja Sanna Eveliina Hollo. Hannuksela tuli ylioppilaaksi 1918 ja valmistui filosofian kandidaatiksi Helsingin yliopistosta vuonna 1924, pääaineenaan maatalouskemia. Lapuan maatalouslyseon opettajana Hannuksela toimi 1922 ja Maatalouskoelaitoksen assistenttina 1923. Hän meni valmistuttuaan Pellervon maataloustoimittajaksi, vuonna 1940 hänestä tuli lehden toimitussihteeri ja vuonna 1956 päätoimittaja, mitä tehtävää hän hoiti vuoteen 1960. Hannuksela julkaisi tietoteoksia ja toimitti Pellervon kalenteria 1927–1959.Kuolleita. Helsingin Sanomat, 8.7.1975, s. 9. ==Julkaisuja== * Pellervon kalenteri, toim. vuodesta 1927 vuoteen 1959 * Nuori maamies: oppi- ja lukukirja maalaiskansakoulujen jatko-opetusta ja maatalouskerhoja varten, 1936, Aliina Soininen, K.M. Soininen, Aatos Tavaila, Vilho Hannuksela * Maito on parasta ravintoa, 1937 * Kolme miestä veneessä, 1949, Jerome K. Jeromen teoksen Three Men in A Boat suom. Vilho Hannuksela * Hyvää lihaa: lihantuottajan käsikirja, 1960 ==Lähteet== Luokka:Suomalaiset päätoimittajat Luokka:Suomalaiset tietokirjailijat Luokka:Suomentajat Luokka:Suomalaiset osuustoimintaliikkeen vaikuttajat Luokka:Vuonna 1893 syntyneet Luokka:Vuonna 1975 kuolleet
Ale Arena

Ale Arena on jääpallohalli Ruotsissa noin 20 km Göteborgista pohjoiseen . Hallissa pelaa Allsvenskanissa ja 1. Divisioonassa pelanneet Surte BK ja Tjust IF. Keväällä 2019 hallissa pelattiin jääpallon MM-kisojen A-sarjan alkulohko- ottelu Ruotsi-Suomi. Halli vihittiin 17. marraskuuta 2007. Halliin mahtuu 2 000 katsojaa. == Lähteet == Luokka:Ruotsin jääpallohallit Luokka:Alen kunta
Chameria

Chameria on pääasiassa albaanien käyttämä nimi rannikkoalueesta, johon kuuluu osia historiallisen Epeiroksen alueesta Etelä-Albaniassa (Pohjois-Epeiros) sekä Kreikan Epeiroksesta. Chameria on Cham-albaanien perinteinen asuinalue. Albaaninationalistit pitävät Chameriaa osana Suur-Albaniaa. Luokka:Albanian maantiede Luokka:Epeiros
Runkojäärät

Runkojäärät (Anoplophora) on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 40 lajia.University of Michigan, Animal Diversity Web (ADW): Anoplophora == Lajeja == *Aasianrunkojäärä (Anoplophora glabripennis) *Kiinanrunkojäärä (Anoplophora chinensis) == Lähteet == == Aiheesta muualla == *Laji.fi: Runkojäärät (Anoplophora) *iNaturalist: Runkojäärät (Anoplophora) *ITIS: Anoplophora *Lamiinae.org: Anoplophora *Iowa State University, Bug Guide: Genus Anoplophora *Pherobase: Semiochemicals of Genus Anoplophora Luokka:Sarvijäärät Luokka:Kasvien tuhohyönteiset
Scolopendra galapagoensis

Scolopendra galapagoensis on juoksujalkaisiin kuuluva tuhatjalkainen. Se on yksi maailman suurimmista tuhatjalkaisista. S. galapagoensis voi kasvaa 25–30 senttimetrin mittaiseksi. Kuten muillakin juoksujalkaisilla, tämänkin lajin ensimmäinen raajapari on muuntunut pään sivuille osoittaviksi, paksuiksi ja koukkumaisiksi leukaraajoiksi, joiden kärjessä olevaan kynteen tulee tiehyt myrkkyrauhasesta. Se käyttää leukaraajojaan pistääkseen myrkkyä saalistamiinsa hyönteisiin, liskoihin ja joskus lintuihinkin. Scolopendra galapagoensis voi nousta varoitusasentoon jolloin se kohottaa vartalonsa etupäätä ja nostaa leukaraajojen lisäksi neljä paria liikkumisraajoja ilmaan. == Lähteet == Luokka:Juoksujalkaiset
Brittiläisen Kolumbian parlamenttirakennukset

Brittiläisen Kolumbian parlamenttirakennukset on rakennusryhmä Kanadan Victoriassa. Rakennuksissa kokoontuu Brittiläisen Kolumbian parlamentti. == Sijainti ja arkkitehtuuri == Brittiläisen Kolumbian parlamenttirakennukset sijaitsevat Victorian kaupungissa Brittiläisessä Kolumbiassa. Ne ovat Belleville Streetin varrella, ja niitä vastapäätä on muun muassa The Empress -hotelli. Rakennusryhmän edustan nurmikolla on kuningatar Viktorian patsas ja muistomerkki, joka on pystytetty Brittiläisestä Kolumbiasta lähtöisin olleille ensimmäisessä ja toisessa maailmansodassa sekä Korean sodassa kuolleille sotilaille. Keskusrakennuksen julkisivu on peräti 152 metriä pitkä, ja se on rakennettu andesiitista. Keskellä sitä on kupoli ja molemmissa päissä paviljonki. Kupolin huipulla on George Vancouverin kullattu veistos. Rakennukset edustavat uusbarokkia, ja niissä yhdistyvät barokin tinkimätön symmetria ja uusromaanisen arkkitehtuurin karkeapintaiset julkisivut. == Historia == Rakennukset sijaitsevat noin viiden hehtaarin tontilla, jolla on ollut Brittiläisen Kolumbian hallinto jo vuodesta 1864. Siellä kokoontui alkujaan Victorniansaaren siirtomaan parlamentti. Alkuperäiset rakennukset tunnettiin nimellä The Birdcages. Brittiläisen Kolumbian lakiasäätävässä elimessä istunut Theodore Davie ehdotti helmikuussa 1889 ensimmäisen kerran uuden parlamentin rakentamista. Davie nousi kolme vuotta myöhemmin pääministeriksi ja hankki tuen rakennustöille. Davien hallituksen järjestämään kilpailuun osallistui 65 suunnitelmaa. Kilpailun voitti Francis Rattenbury. Davie sai kritiikkiä rakennustöiden kustannuksista, ja ne nousivat vielä rakennustöiden aikana. Rakennustyöt valmistuivat vuoden 1898 alussa, ja rakennukset vihittiin käyttöön 10. helmikuuta. == Lähteet == == Aiheesta muualla == Luokka:Kanadan rakennukset ja rakennelmat Luokka:Parlamenttitalot Luokka:Brittiläinen Kolumbia
Strela-1

thumb|right|SA-9 Gaskin alias 9K31 Strela-1. 9K31 Strela-1 (ven. 9К31 "стрела-1" - nuoli, Nato-raportointinimi: SA-9 Gaskin) on neuvostoliittolainen kiinteästi ajoneuvoon asennettu ilmatorjuntaohjusjärjestelmä. Alun perin ohjustyyppiä kaavailtiin kevyenä ja kannettavana ns. MANPAD-järjestelmänä. Sen paikan otti kuitenkin Strela-2. Tämän ohjustyypin maaliin hakeutumisen järjestelmä oli aluksi, niin kutsuttu optinen valokontrasti-hakupää. Ohjuksen ammunta vaati visuaalisen näköyhteyden maaliinsa, lisäksi se oli sääolosuhteiden osalta erittäin vaativainen. Sittemmin siitä tehtiin enemmän infrapuna-hakeutuva.Lappi, A., 2003: s. 199–200. Panssariajoneuvoon asennettava Strela-1 otettiin tuotantoon 1966, hyväksyttiin palveluskäyttöön vuonna 1968. Strela-1M otettiin käyttöön vuoden 1970 lopulla sekä esiteltiin 1971. Puolalainen eversti Ryszard Kukliński paljasti muun ohella ohjusjärjestelmän tiedot Yhdysvaltain keskustiedustelupalvelu CIA:lle. Toimintamatka oli aluksi 4,2 km – mutta myöhemmät parannusversiot kykenevät 6 ja jopa 8 km toimintamatkaan. Enin toimintakorkeus on 3,5 km. Huippunopeus on 1,8 Machia. Omamassa on 32 kg, josta taistelulataus sisältää 2,6 kg. Ulkomitat ovat 120 mm ja 1 803 mm. Ohjusvaunun miehistön määrä on 3 henkilöä, ja lavetin ohjusmääräinen tuliannos oli 4 ohjusta. Parannuksia ja kehitystyötä läpikäynyt asetyyppi on edelleen käytössä 2010-luvun loppua lähestyttäessä. Ohjusjärjestelmää on myyty 20 maahan.Lappi, A., 2003: s. 201. Jossain määrin Strela-1:n paikan ovat ottaneet laajemman ulottuvuuden saavuttaneet, vuonna 1971 käyttöön hyväksytytty 9K33 Osa sekä 1976 Strela-10 -ohjusjärjestelmät.Lappi,A., 2009: s. 26 == Lähteet == * * Lappi, Ahti: Ilmatorjunta kylmässä sodassa. Ilmatorjuntasäätiö/Gummerus, 2003. ISBN 951-95594-4-2. === Viitteet === == Aiheesta muualla == Luokka:Lähi- ilmatorjuntaohjukset Luokka:Neuvostoliittolaiset ohjukset
Storlandet (Hiittinen)

Storlandet on saari Kemiönsaaren kunnassa. Se kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Storlandet sijaitsee Kasnäsin itäpuolella ja kuuluu Kasnäsin kylään. 136 hehtaarin kokoisella saarella asuu vakituisesti neljä ihmistä. Vapaa-ajan asuntoja saarella on 29. Storlandet on pohjois-etelä-suunnassa noin kolme kilometriä pitkä ja leveimmillään noin kilometrin levyinen. Saarella on kaksi kluuvijärveä, Storträsket pohjoisosassa ja Lillträsket keskiosassa. Saaren keskiosassa on myös kuivattu suoalue Storkärret. Vakituinen asutus sijaitsee keskiosan länsirannalla. Saaren länsipuolella avautuu Österfjärden, joka erottaa Storlandetin Kaxskälan saaresta. Muilta sivuilta Storlandetia ympäröi tiheä saaristo. ==Lähteet== Luokka:Kemiönsaaren saaret Luokka:Hiittinen
Lindau (Sveitsi)

Lindau on kunta Koillis-Sveitsissä Zürichin kantonissa. Siellä on vajaat 6 000 asukasta. == Sijainti == Lindau sijaitsee Kemptjoen varrella kumpuilevassa Mittellandissa toistakymmentä kilometriä Zürichistä koilliseen ja viitisen kilometriä Winterthurista lounaaseen. == Liikenne == Lindaussa on Kemptthalin asema Zürich–Winterthur-radan varrella. Lindau kuuluu Zürichin seudun lähiliikennealueeseen (S-Bahn Zürich) ja SBB:n S7-junat Winterthurista Rapperswiliin pysähtyvät Kemptthalissa kahdesti tunnissa. == Tunnettuja lindaulaisia == Maggi-yrityksen perustaja Julius Maggi aloitti valmiskeittojen tuotannon Lindaussa 1870-luvulla. == Lähteet == * === Viitteet === == Aiheesta muualla == * * Luokka:Zürichin kantonin kunnat
Lindau (täsmennyssivu)

Lindau tarkoittaa muuan muassa seuraavaa: == Paikannimenä == * Lindau, kaupunki ja saari Etelä-Saksassa * Lindau, kunta Koillis-Sveitsissä == Sukunimenä == * Paul Lindau (1839–1919), saksalainen kirjailija, teatterinjohtaja ja toimittaja * Sirkka Lindau (1924–1998), suomalainen teatteriohjaaja ja näyttelijä. == Muuta == * Lindau-luokka, saksalainen sotalaivaluokka.
Mary Midgley

Mary Beatrice Midgley (13. syyskuuta 1919 Dulwich, Englanti – 10. lokakuuta 2018 Jesmond, Newcastle upon Tyne, Englanti) oli brittiläinen filosofi, joka tunnetaan parhaiten etiikkaa, eläinten oikeuksia ja tiedettä koskevasta työstään. Hänen omaelämäkertansa The Owl of Minerva julkaistiin vuonna 2005. Midgleyn keskeisiin teoksiin kuuluvat hänen lähes 60-vuotiaana julkaisema esikoisteoksensa Beast and Man (1978), Animals and Why They Matter (1983), Evolution as a Religion (1985) ja Science as Salvation (1992). == Teoksia == ;Kirjoja * Beast and Man: The Roots of Human Nature. Routledge, 1978; tarkistettu painos 1995. * Heart and Mind: The Varieties of Moral Experience. Routledge, 1981. * Animals and Why They Matter: A Journey Around the Species Barrier. University of Georgia Press, 1983. * Wickedness: A Philosophical Essay. Routledge, 1984. * Yhdessä Judith Hughesin kanssa. Women's Choices: Philosophical Problems Facing Feminism. Weidenfeld and Nicolson, 1983. * Evolution as a Religion: Strange Hopes and Stranger Fears. Routledge, 1985; uusi painos uudella johdannolla 2002. * Can't We Make Moral Judgements?. Bristol Press, 1989. * Wisdom, Information and Wonder: What Is Knowledge For?. Routledge, 1989. * Science As Salvation: A Modern Myth and Its Meaning. Routledge, 1992. * The Ethical Primate: Humans, Freedom and Morality. Routledge, 1994. * Utopias, Dolphins and Computers: Problems of Philosophical Plumbing. Routledge, 1996. * Science And Poetry. Routledge, 2001. * Myths We Live By. Routledge, 2003. * The Owl of Minerva: A Memoir. Routledge, 2005. * Earthy Realism: The Meaning of Gaia. Imprint Academic, 2007 (toimittanut). * The Solitary Self: Darwin and the Selfish Gene. Acumen, 2010. * Are you an Illusion?. Acumen, 2014. * What Is Philosophy For?. Bloomsbury, 2018. == Lähteet == Luokka:Analyyttiset filosofit Luokka:Brittiläiset filosofit Luokka:Vuonna 1919 syntyneet Luokka:Vuonna 2018 kuolleet
Adélaïde Fassinou

Adelaide Edith Bignon Fassinou (s. 15. syyskuuta 1955 Porto-Novo Ranskan Dahomey) on beniniläinen kirjailija, opettaja ja kansainvälinen virkailija. Hän on kirjoittanut 12 romaania tai novellia ranskaksi. Hänen avioliittonimensä on Allagbada. == Elämäkerta == Opiskeltuaan École normale supérieuressa hänestä tuli nykykirjallisuuden professori. Hänellä on myös syventävien opintojen arvosana (DEA) stilististinä, joka on hankittu Dijonissa. Hän opettaa Beninissä. Hän on myös osallistunut Beninin Unescon komissioon ja sen jälkeen opettanut aikuiskoulutusta yliopistoissa ja ammattikouluissa == Tärkeimmät julkaisut == * Modukpè, le rêve brisé. Pariisi, L'Harmattan (Inks Collection No. 194), 2000. (130 s.). ISBN 978-2-7384-9091-9.Romaani. * Yémi ou le miracle de l'amour. Cotonou (Benin), Editions du Flamboyant, 2000 (142 s.) ISBN 99919-41-04-5, julkaistu uudelleen vuonna 2014 Star Éditionsissa * L'Oiseau messager. Cotonou, Editions Ruisseaux d'Afrique, 2002 (24 s.).ISBN 99919-972-3-7. * Toute une vie ne suffirait pas pour en parler. Pariisi, L'Harmattan, 2002 (194 s.).ISBN 2-7475-3344-1. Novelli. * Enfant d'autrui, fille de personne. Cotonou, Editions du Flamboyant, 2003 (172 s.).ISBN 99919-41-39-8. Romaani. * Jeté en pâture. Pariisi, L'Harmattan, 2005 (228 s.). ISBN 2-7475-8718-5. Romaani. * La petite fille des eaux. Bertoua / Kamerun, julk. Ndzé, 2006 (96 s.).ISBN 2-911464-12-5. Romaani (kirjoitettu yhdessä 10 muun tekijän kanssa). * La Sainte ni touche, Libreville, Éditions Odette Maganga, 2011 . * Le Journal d’Esclamonde, Benin, Les Éditions Plurielles, 2015 == Lähteet == Luokka:Beniniläiset kirjailijat Luokka:Professorit Luokka:Opettajat Luokka:Vuonna 1955 syntyneet Luokka:Elävät henkilöt
Anna Deavere Smith

Anna Deavere Smith (s. 18. syyskuuta 1950 Maryland) on yhdysvaltalainen näyttelijä, professori, kirjailija, käsikirjoittaja ja journalisti. Smith on uransa aikana muun muassa tehnyt sosiaalisia ongelmia käsitteleviä monologeja, opettanut korkeakouluissa ja näytellyt televisiosarjoissa (kuten sarjoissa Nurse Jackie ja West Wing) sekä elokuvissa (joista esimerkkeinä Philadelphia ja The American President).Encyclopedia: Anna Deavere Smith. == Sukujuuret == Smith syntyi afroamerikkalaiseen perheeseen Baltimoressa Marylandissa vuonna 1950. Geenitestin mukaan hänen syntyperänsä on 48,9 % afrikkalaista ja 50,7 % eurooppalaista.Finding Your Roots with Henry Louis Gates, Jr.. 2014. Hänen eurooppalaisesta syntyperästään suurin osa on englantilaista, mutta hänellä on myös muun muassa kaukaista suomalaista perimää. == Lähteet == Luokka:Vuonna 1950 syntyneet Luokka:Yhdysvaltalaiset kirjailijat Luokka:Yhdysvaltalaiset käsikirjoittajat Luokka:Yhdysvaltalaiset näyttelijät Luokka:Yhdysvaltalaiset opettajat Luokka:Afroamerikkalaiset Luokka:Elävät henkilöt
Helsinki Metropolitan Orchestra

Helsinki Metropolitan Orchestra (HMO) on kesällä 2017 perustettu musiikin alan ammattilaisista, opiskelijoista ja pitkän linjan harrastajista koostuva sinfoniaorkesteri. Orkesterin taiteellinen johtaja on Sasha Mäkilä ja intendentti Alina Sorjonen. Taiteellinen johtaja Sasha Mäkilä kertoo Rondo- lehden artikkelissa orkesterista seuraavaa: "HMO on kokoonpanona aivan uniikki siksi, että mukana on harrastajia, opiskelijoita ja ammattilaisia, ja ikäjakaumakin on erittäin laaja. Toinen ainutlaatuinen asia on se, että kaikki soittajat ovat taustastaan riippumatta samalla viivalla. Koska kokoonpano on uusi, on tähän ollut ihmisten helppo tulla, ja moni on löytänyt orkesterista jotain, jota ei ole voinut kokea aikaisemmissa ympyröissään musiikkiharrastuksen tai ammatin parissa." Helsinki Metropolitan Orchestra syntyi kesällä 2017, kun pianisti Alina Sorjonen ja kapellimestari Sasha Mäkilä päättivät koota muusikkoystävänsä yhteen harjoittelemaan ja esittämään konserttimusiikkia kesäisessä Helsingissä. Konsertti Temppeliaukion kirkossa oli menestys. Yleisömäärä, n. 800 kuulijaa, joista n. 100 seisomapaikoilla, yllätti kaikki ja jätti jälkeensä palavan halun jatkaa yhdessä soittamista. Syksyn järjestäytymisen jälkeen seuraavat konsertit olivat Kauniaisissa ja Helsingissä vuodenvaihteessa 2017-2018. Vuoden 2018 aikana orkesteri on mm. esiintynyt kapellimestarikurssin harjoitusorkesterina ja oopperaorkesterina, tehnyt kolmen sinfoniakonsertin kiertueen Suomessa ja ollut kiertueella Kiinassa. Vuoden 2019 alussa orkesteri on mm. tehnyt äänityksen (yksityinen tilaaja) ja esiintynyt Emma-gaalassa yhdessä Anssi Kelan, bändin ja EMO Ensemble -kuoron kanssa. == Lähteet == ==Aiheesta muualla== * Helsinki Metropolitan Orchestran nettisivut * Facebook-sivu Luokka:Suomalaiset sinfoniaorkesterit Metropolitan Orchestra
Plato

Plato voi tarkoittaa seuraavia: == Henkilöitä == * Platon (, 427–347 eaa.), kreikkalainen filosofi * Dana Plato (1964–1999), yhdysvaltalainen näyttelijä * Jan von Plato (s. 1951), suomalainen filosofian professori * Plato Tiburtinus, italialainen tähtitieteilijä ja kääntäjä === Kuvitteellisia henkilöitä === * Plato, sivuhahmo Masi-sarjakuvissa == Muita merkityksiä == * 5451 Plato, asteroidi * plato, vierteen sokeripitoisuuden yksikkö olutpanimoissa * PLATO, ESA:n avaruusobservatorio * PLATO, Illinoisin yliopiston kehittämä tietokoneavusteinen opetusjärjestelmä == Katso myös == * Platon, useita merkityksiä
Antti Siika-aho

Antti Siika-aho on keskustan helsinkiläinen poliitikko. Hän oli ehdokkaana vuoden 2019 eduskuntavaaleissa. Vuoden 2018 lopulla Siika-aho nimitettiin elinkeinoministeri Mika Lintilän erityisavustajaksi. Vuodesta 2022 Siika-aho on toiminut Kiinteistönomistajat ja rakennuttajat Rakli ry:n yhteiskuntasuhdepäällikkönä. Aiemmin Siika-aho on toiminut muun muassa Keskustanuorten pääsihteerinä vuosina 2016–2018. Siika-aho valittiin keskustan puoluesihteeriksi puolueen ylimääräisessä puoluekokouksessa syyskuussa 2023. Jyväskylässä kesäkuussa 2024 pidetyssä sääntömääräisessä puoluekokouksessa Siika-aho valittiin yksimielisesti jatkokaudelle puoluesihteeriksi. Siika-aho ollut myös keskustan puoluehallituksen jäsen. Siika-aho on toiminut aiemmin Suomen ja Pohjois-Korean suhteita edistävän Suomi–Korea-seuran puheenjohtajana. == Koulutus == Siika-aho on valmistunut filosofian maisteriksi Tampereen yliopistosta vuonna 2014. Ylioppilaaksi hän valmistui 2005 Haapajärven lukiosta. == Vaalimenestys == Eduskuntavaalit Vuosi Vaalipiiri Äänet Tulos Lähde 2019 Helsinki 233 Ei valittu Kuntavaalit Vuosi Kunta Äänet Tulos Lähde 2021 Helsinki 38 Ei valittu 2017 Helsinki 36 Ei valittu 2008 Haapajärvi 42 Varalla == Lähteet == Luokka:Suomen Keskustan poliitikot Luokka:Suomen Keskustan puoluesihteerit Luokka:Vuonna 1986 syntyneet Luokka:Elävät henkilöt Luokka:Erityisavustajat
Koululiikunta

Koululiikunta on kouluaine, johon kuuluu erilaista urheilua. Opetushallituksen mukaan koululiikunnan päämääränä on vaikuttaa myönteisesti oppilaan fyysiseen, psyykkiseen ja sosiaaliseen toimintakykyyn ja hyvinvointiin sekä ohjata oppilasta ymmärtämään liikunnan terveydellinen merkitys. Liikunta on Suomen koulujen pakollisia oppiaineita. == Lähteet == == Aiheesta muualla == Luokka:Liikunta Luokka:Peruskoulun oppiaineet
Pikku naisia (vuoden 2019 elokuva)

Pikku naisia (Little Women) on vuonna 2019 ensi-iltansa saanut draamaelokuva, jonka on käsikirjoittanut ja ohjannut Greta Gerwig. Elokuva perustuu yhdysvaltalaisen Louisa May Alcottin klassikkoromaaniin Pikku naisia vuosilta 1868–1869. Elokuvan pääosissa ovat Saoirse Ronan, Emma Watson, Florence Pugh, Eliza Scanlen, Laura Dern, Timothée Chalamet, Meryl Streep, Tracy Letts, Bob Odenkirk, James Norton, Louis Garrel ja Chris Cooper. Pikku naisia sai ensi- iltansa 7. joulukuuta 2019 Museum of Modern Artissa. Teatteriensi-illan se sai joulupäivänä 25. joulukuuta 2019 Yhdysvalloissa ja 31. tammikuuta 2020 Suomessa. Elokuva sai kuusi Oscar-ehdokkuutta vuoden 2020 gaalassa muun muassa parhaasta elokuvasta, naispääosasta (Ronan), naissivuosasta (Pugh) sekä parhaasta sovitetusta käsikirjoituksesta. Jacqueline Durran voitti elokuvasta parhaan puvustuksen Oscar-palkinnon. ==Rooleissa== ==Arvosteluja== Helsingin Sanomat Leena Virtanen Hufvudstadsbladet Sara Ehnholm Hielm ==Lähteet== Luokka:Vuoden 2019 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamaelokuvat
Xiaomi Mi Note Pro

Xiaomi Mi Note Pro on Xiaomin 6. toukokuuta 2015 julkaisema älypuhelin, jossa on esiasennettuna Android 5.0 (Lollipop) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi Note -älypuhelimessa on 5,7-tuumainen näyttö 2K-resoluutiolla. ===Fyysiset osat=== Laitteesta löytyy 2 Gigahertsin 8-ytiminen prosessori. Laitteessa on 4 Gigatavua RAM-muistia ja 64 Gigatavua sisäistä muistia. ====Kamerat ja multimedia==== Laitteessa on 13 Megapikselin takakamera. Etukameran tarkkuus on puolestaan 4 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä. == Lähteet == * https://www.phonearena.com/phones/Xiaomi-Mi-Note-Pro_id9098 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Xiaomi Mi 4i

Xiaomi Mi 4i on Xiaomin 1. huhtikuuta 2015 julkaisema älypuhelin, jossa on esiasennettuna Android 5.0 (Lollipop) Xiaomin MIUI-käyttöliittymällä. == Tekniset tiedot == ===Muotoilu=== Xiaomi Mi 4i -älypuhelimessa on 5-tuumainen näyttö Full HD-resoluutiolla. ===Fyysiset osat=== Laitteesta löytyy 1,7 Gigahertsin 8-ytiminen prosessori. Laitteessa on 2 Gigatavua RAM-muistia ja 32 Gigatavua sisäistä muistia. ====Kamerat ja multimedia==== Laitteessa on 13 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 2160p (4K) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 5.0 "Lollipop" Xiaomin MIUI-käyttöliittymällä. == Lähteet == https://www.phonearena.com/phones/Xiaomi-Mi-4i_id9368 Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Xiaomi Mi 4c

Xiaomi Mi 4c on Xiaomin 1. huhtikuuta 2015 julkaisema älypuhelin, jossa on esiasennettuna Android 5.1 (Lollipop) Xiaomin MIUI-käyttöliittymällä. AnTuTun mittausten mukaan Mi 4c oli Kiinan kymmenen suosituimman puhelimen joukossa vuonna 2016. == Tekniset tiedot == ===Muotoilu=== Xiaomi Mi 4c -älypuhelimessa on 5-tuumainen näyttö Full HD-resoluutiolla. ===Fyysiset osat=== Laitteesta löytyy kuusi prosessoriydintä, joista neljä on vähemmän tehokasta ja kaksi tehokkaampaa. Laitteesta on kaksi eri versiota, toisessa on 2 Gt keskusmuistia ja 16 Gt tallennustilaa, toisessa 3 Gt ja 32 Gt. ====Kamerat ja multimedia==== Laitteessa on 13 Megapikselin takakamera. Etukameran tarkkuus on puolestaan 5 Megapikseliä. Videokuvaus voidaan tehdä 1080p (Full HD) -resoluutiolla. === Ohjelmisto === Julkaisuhetkellä laitteessa oli esiasennettuna Android 5.1 "Lollipop" Xiaomin MIUI-käyttöliittymällä. Valmistaja on julkaissut päivityksen Android-versioon 7.0 "Nougat". Epävirallisesti käyttöjärjestelmän voi päivittää versioon 10 asti, esimerkiksi LineageOS:n versiolla 17.1. == Lähteet == == Aiheesta muualla == * Xiaomin verkkosivu Luokka:Xiaomin matkapuhelimet Luokka:Android-pohjaiset laitteet Luokka:Vuoden 2015 matkapuhelimet
Lällättäminen

Lällättäminen tai lällättely on usein riimimuotoista, lorumaista tai säveleistä kiusoittelua, härnäämistä tai kiusaamista, joka on yleistä erityisesti pienten lasten keskuudessa. Sanaa käytetään myös aikuisten vahingoniloisesta toiminnasta. Huudahdukset lällällää, ähäkutti ja ähäpiti ilmentävät tyypillisesti vahingoniloa, sitä että niiden lausuja on voittanut kuuntelijan, tai sitä, että hän on tätä parempi jossakin. Lällättelyn pelkkä sävel ilman sanallista selvennystä riittää ilmaisemaan lausujan tarkoitusperän hyvin universaalisti ja kulttuurista riippumatta. Sävel on sama kuin englanninkielisen tuutulaulun, Bye Baby Bunting. Lällätyslorut ovat myös suullisen kansanperinteen muoto. Tavallisia muotoja lällättämisloruille Suomessa ovat: * ”Läl-läl läl-lä lie-ru” *”Läl-lä läl-lä lie-ru, et saa mua kiinni” * ”Läl-lä läl-lä lie-ru, sulta pääsi pieru” *”Matti patti pakana, istuu oven takana” (”Liisa piisa pakana...”) *”Matti patti pakana, istuu oven takana, mitä siellä tekemässä, kissanpoikia pesemässä” *”Matti (patti pakana) istui puussa tutti suussa nenä räässä järki jäässä potta päässä.” === Lällättely muissa kielissä === * ”Skvallerbytta bing bång” tai ”Du kan inte ta mig” (”Et voi saada minua kiinni”) ruotsiksi * ”Ædda bædda buse” norjaksi * ”Nyah nyah nyah nyah nyah nyah” Itä-Yhdysvalloissa ja Britanniassa * ”Nanny nanny boo-boo”, jota jatketaan sanoilla ”Et saa minua kiinni” Etelä-Amerikassa * ”Na na, banana” tai ”Na-na-na banana” hepreaksi * ”Nananananère” ranskassa * ”Ulovi me, ulovi me, kupit ću ti novine. Novine su skupe, poljubi me u dupe.” kroatiassa (”Ota kiinni, ota minut kiinni, ostan sinulle sanomalehden. Sanomalehdet ovat kalliita, suutele peppuani.”) * ”Lero lero” Meksikossa == Kiusoitteleva lällättely == Lällättelyn hyväntahtoista kiusoittelua, ja sitä saatetaan käyttää esimerkiksi hippaleikissä takaa-ajajan motivoimiseen pakenevien lasten toimesta. === Seksuaalissävytteinen lällättely === Kahta lasta, joiden saatetaan arvella olevan ihastunut toisiinsa, saatetaan myös kiusoitella laulamalla eräänlainen lällätysloru: ”Matti ja Maija ne yhteen sopii, huomenna pannaan pussauskoppiin”. ==Lähteet== Luokka:Kiusaaminen Luokka:Käytös- ja tapatieto Luokka:Lorut Luokka:Kansanperinne
Jouko Liljeroos

Jouko Liljeroos (s. 19. marraskuuta 1950 Virrat) on suomalainen maastohiihtäjä. Ammatillisen uransa hän teki rajavartijana ja myöhemmin voiteluasiantuntijana Vuokatin urheiluopistolla. Liljeroos oli voittamassa vuonna 1970 nuorten EM-kisoissa viestihopeaa Eljas Nygårdin ja Pekka Tiihosen kanssa Norjan voittaessa tulevien tähtien Oddvar Brån ja Ivar Formon johdolla. Aikuisiällä Liljeroos muutti Sotkamoon ja sittemmin Kuhmoon. Hän oli mukana MM-kisojen esikisoissa vuonna 1973 Falunissa ja 1977 Lahdessa. Vuoden 1973 esikisoissa hän oli paras suomalainen. Pääsyn vuoden 1974 MM-kisoihin esti sairastelu ennen kisoja. Vuonna 1977 Liljeroos saavutti ensimmäisen Suomen mestaruutensa 30 kilometrin matkalla. Talvesta 1978–1979 tuli Liljeroosin uran paras. Hän saavutti kaksi Suomen mestaruutta eli 15 kilometrillä ja 50 kilometrillä. Seuraavana talvena ennen Lake Placidin helmikuun 1980 olympialaisia hän loukkaantui Kuusamossa törmättyään harjoituslenkillä poroon ja katkaisten rytäkässä solisluunsa. Kuntoutuminen olympialaisiin ei onnistunut. Urheilu-uransa aikana Liljeroos toimi jo rajavartijana Kuhmossa ja sen jälkeen Sotkamossa Vuokatin urheiluopistolla voiteluasiantuntijana. == Saavutuksia == * 3 Suomen mestaruutta (1977 30 km, 1979 15 km ja 50 km) == Lähteet == Luokka:Suomalaiset maastohiihtäjät Luokka:Vuonna 1950 syntyneet Luokka:Elävät henkilöt
Striimaaja

Striimaaja ( tai live streamer) on henkilö, joka lähettää videokuvaa verkossa suorana lähetyksenä katsojille suoratoistopalvelun kautta. Pääosa pelistriimaajista lähettää videota Twitch-palveluun, mutta osa käyttää myös pienempiä alustoja, kuten Youtube Gaming ja Mixer. Suosituimmat striimaajat elättävät itsensä pelkällä striimaamisella. Heidän toimeentulonsa koostuu sponsoreista, mainostuloista ja katsojatuloista. Katsojat voivat tukea striimaajia lähettämällä heille lahjoituksia tai tilaamalla heidän kanavan, mikä maksaa noin viisi euroa kuussa riippuen palvelusta. Tilaamisella katsoja saa haltuunsa erikoismerkin nimensä viereen ja mahdollisuuden käyttää striimaajan itseluomia hymiöitä. == Tunnettuja striimaajia == * Cloakzy * Daequan * Dakotaz * DrDisrespect * Loltyler1 *Ninja *Shroud *Summit1g * Tfue * Timthetatman ==Katso myös== *Vtubettaja == Lähteet == * Luokka:Videopeleihin liittyvät artikkelit Luokka:Internet-kulttuuri
Sota ja rakkaus

thumb|Sota ja rakkaus (2019) Hämeenlinnan Kirjastopuistossa. Sota ja rakkaus on kuvanveistäjä Tiina Torkkelin lotta-aiheinen työ Hämeenlinnassa. Se esittää eläinlääkintälottaa ja hevosen päätä. Lotan sylissä on hevosenkengistä koottu symbolinen pallo, joka kuvaa väylää tulevaan ja pois sodasta. Teoksen materiaali on sinkittyä kierrätysmetallia. Kari Mustonen, Tiina Torkkelin kohuttu ja kiistelty Lotta-patsas Museo Militarian tuntumaan Hämeenlinnaan? Yle.fi uutiset, 6.2.2018 Veistos oli alun perin tarkoitettu sijoitettavaksi Forssaan, mutta siellä se nähtiin poliittisena. Sittemmin teoksesta esittivät kiinnostuksensa useat paikkakunnat. Viimeksi sijaintipaikaksi suunniteltiin Hämeenlinnaa, jossa siitä on tehtiin valtuustoaloite. Teos odotti sijoituspaikkaa Taidekeskus Salmelassa. Veistoksen rahoituksesta vastaa pääasiassa Lotta Svärd Säätiö. Veistos sai lopulta sijoituspaikan Hämeenlinnasta. Se paljastettiin kesäkuussa 2019 Kirjastonpuistossa Pikkutorinkujan varrella. ==Lähteet== Luokka:Hämeenlinnan patsaat ja veistokset Luokka:Hämeensaari
Markus Lehmusruusu

Markus Lehmusruusu (s. 1983) on suomalainen elokuvaohjaaja ja -käsikirjoittaja. Hän opiskeli elokuvaohjausta Taideteollisessa korkeakoulussa vuosina 2007–2015. Lehmusruusu on ohjannut elokuvia, lyhytelokuvia, mainoksia sekä televisiosarjoja. __NOTOC__ == Filmografia == === Elokuvat === * Risto Räppääjä ja pullistelija (2019) === Lyhytelokuvat === * Puita ja semmosia (2011) * Miss Zahra (2015) === Televisiosarjat === * Lovi (2021) * Kakarat, kaudet 1 ja 3 (2020–2023) * Roba, kausi 5 (2021) * Konttori, kaudet 2 ja 3 (2018–2019) == Lähteet == == Aiheesta muualla == * * Luokka:Elävät henkilöt Luokka:Suomalaiset elokuvaohjaajat Luokka:Suomalaiset elokuvakäsikirjoittajat Luokka:Vuonna 1983 syntyneet
David Sheff

David Sheff (s. 1955) on yhdysvaltalainen toimittaja ja kirjailija. Hänet tunnetaan omaelämäkerrallisesta bestseller-teoksestaan Beautiful Boy (2008), jossa hän käsittelee Nic-poikansa huumeriippuvuutta ja sen vaikutusta perheeseensä. Sheffin poika Nic syntyi hänen ensimmäisestä avioliitostaan Vicki Bunchin kanssa. Nykyisen vaimonsa Karen Barbourin kanssa hänellä on kaksi lasta. ==Lähteet== Luokka:Elävät henkilöt Luokka:Vuonna 1955 syntyneet Luokka:Yhdysvaltalaiset tietokirjailijat
Bajaninkääpiöterrieri

Bajaninkääpiöterrieri eli sananmukaisesti Barbadoksenkääpiöterrieri (Bajan Toy TerrierMorris, D. Dogs – The Ultimate Dictionary of Over 1000 Dog Breeds: s. 574. Trafalgar Square Publishing, North Pomfret, Vermont: 2008.) on barbadosilainen koirarotu. == Ulkonäkö == Bajaninkääpiöterrieri on suippokuonoinen, pystykorvainen, töyhtöhäntäinen ja sileäkarvainen. Sen väritys on hunajankeltainen. Se painaa noin 4 kg. == Luonne ja käyttäytyminen == Rotua kuvaillaan älykkääksi, valppaaksi ja aktiiviseksi. Sitä käytetään sekä seurakoirana että hiirten, sammakoiden ja liskojen tappamiseen. Se on myös peloton pihapiirin vahti. == Alkuperä == Rotu luotiin 1960–1970 -luvun Barbadoksella, pääasiassa kanadalaisen Millerin pariskunnan aloitteesta. Nimitys bajan tarkoittaa Barbadokselta peräisin olevaa. == Lähteet == Luokka:FCI:n ulkopuoliset rodut Luokka:Terrierit Luokka:Kääpiökoirat Luokka:Karibialaiset koirarodut
Nic Sheff

Nicolas "Nic" Sheff (s. 20. heinäkuuta 1982 San Francisco, Kalifornia) on yhdysvaltalainen kirjailija, käsikirjoittaja ja kolumnisti. Hänen tunnetuin teoksensa on omaelämäkerrallinen Tweak: Growing Up On Methamphetamines (2007), joka kuvaa kirjailijan nuoruusvuosien kamppailua metamfetamiiniriippuvuuden kanssa. Hänen isänsä on toimittaja-kirjailija David Sheff. Sheff on toiminut käsikirjoittajana tv-sarjoissa Jälkiä jättämättä ja Kolmetoista syytä. ==Lähteet== Luokka:Elävät henkilöt Luokka:Vuonna 1982 syntyneet Luokka:Yhdysvaltalaiset kirjailijat
Alco (koira)

Alco on mitä todennäköisimmin sukupuuttoon kuollut perulainen koirarotu. Morris, D. Dogs – The Ultimate Dictionary of Over 1000 Dog Breeds: s. 574–575. Trafalgar Square Publishing, North Pomfret, Vermont: 2008. Tieteelliseksi nimeksi on aikoinaan esitetty Canis alcoHamilton Smith, Charles. The Naturalist’s Library: Vol. XIX, Mammalia: Dogs, Vol. II, s. 135. Chatto & Windus: Piccadilly.. == Ulkonäkö == Alco oli pienikokoinen sylikoira. Sillä oli melko suuri pää ja riippuvat korvat. Häntä oli pitkä ja hapsuttunut. Karvapeite oli pitkä ja pehmeä. Väritys oli valkoinen mustin laikuin (joita esiintyi lähinnä korvissa, pään alueella ja lantiolla) ja pienin tan-merkein (silmien yläpuolella). == Alkuperä == Perulaiset naiset käyttivät alcoa sylikoiranaan, ja sen nimen sanotaan tulleen muinaisesta inkojen käyttämästä kielestä. Kuuluisa eläintieteilijä Buffon mainitsi rodun 1700-luvulla, minkä jälkeen sitä kuvaili varsin seikkaperäisesti Charles Hamilton vuonna 1840. Jälkimmäiseksi mainittuun vuoteen mennessä matkailija nimeltä W. Bullock oli ehtinyt jo tuoda sen Eurooppaan. Hänen hankkimansa yksilö oli kotoisin Meksikosta, joten jotkin koiratieteilijät uskovat rodun olleen meksikolainen. Desmond Morris puoltaa kuitenkin perulaista alkuperää. == Lähteet == Luokka:Sukupuuttoon kuolleet koirarodut Luokka:Kääpiökoirat Luokka:Perulaiset koirarodut
Illnau-Effretikon

Illnau-Effretikon on kaupunki Koillis-Sveitsissä Zürichin kantonissa. Siellä on noin 17 000 asukasta. == Historiaa == Kunnan nimi oli vuoteen 1973 Illnau, mutta Effretikonin väkiluvun voimakkaan kasvun takia kaupungin nimeksi tuli vuonna 1974 Illnau-Effretikon. Kyborgin kunta liitettiin Illnau-Effretikoniin vuonna 2016. == Sijainti == Illnau-Effretikon sijaitsee Kemptjoen varrella kumpuilevassa Mittellandissa toistakymmentä kilometriä Zürichistä koilliseen ja viitisen kilometriä Winterthurista etelään. Kaupungin keskus on Effretikon. == Liikenne == Moottoritie A1 ja SBB:n rautatie Zürichistä Winterthuriin kulkevat Effretikonin kautta. Lisäksi Effretikonista johtaa rata Illnaun kylän kautta Wetzikoniin.. Illnau-Effretikon kuuluu Zürichin seudun lähiliikennealueeseen (S-Bahn Zürich) ja SBB:n S3-, S7-, S8-, S19- ja S24-junat pysähtyvät Effretikonissa. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Siggo Frondelius

Siggo Gunnari Frondelius, Vestrogotus (syntyjään Qvist, noin 1648 Länsi- Götanmaa, Ruotsi – noin 1733 Impilahti) oli ruotsalaissyntyinen, pääasiassa Impilahdella vaikuttanut kirkkoherra. Hänen isänsä oli Gunnarus Siggonius († 1676), Nårungan kirkkoherran poika. Frondelius valmistui Turun yliopistossa ylioppilaaksi 8. lokakuuta 1687. Hän aloitteli papinuraansa Pälkjärvellä apulaispappina vuonna 1697. Sieltä hän päätyi Salmiin kappalaiseksi (1700–1705) ja lopulta Impilahdelle kirkkoherraksi, jossa hän toimi vuodesta 1722 alkaen aina kuolemaansa asti. Salmin kunta joutui Frondeliuksen toimiessa kappalaisena Suuren Pohjan sodan aikaan venäläisten hyökkäyksen kohteeksi. Joko vuoden 1700 tai 1701 talvella aseistetut venäläiset hyökkäsivät Salmin kirkkoon ja surmasivat useita kirkossaolijoita. Frondelius onnistui pakenemaan kirkon sivuovista, vaikkakin joutui venäläissotilaiden takaa-ajamaksi. Päästyään rannalle Frondelius jatkoi ryömimällä heikkoa jäätä pitkin Lunkulansaarelle asti ja sieltä turvaan. Venäläiset eivät uskaltaneet lähteä heikolle jäälle, mutta huolimatta onnistuneesta paostaan Frondeliuksen omaisuus joutui venäläisten käsiin ja hänen talonsa kirjoineen poltettiin. Frondelius avioitui elämänsä aikana kahdesti. Ensimmäinen vaimo oli Tohmajärven vapaaherrakunnan inspehtorin ja kruunun hallintovirkamiehen Sven Stillen tytär Katarina Stille (1665–1731), jonka kuoleman jälkeen Frondelius avioitui Susanna Auvoniuksen (1684–1760) kanssa. Kaikki kahdeksan lasta ovat hänen ensimmäisestä avioliitostaan. == Lähteet == * ===Viitteet=== Luokka:Suomen evankelis-luterilaisen kirkon papit Luokka:Vuonna 1648 syntyneet Luokka:Vuonna 1733 kuolleet
Maija! Hitit 1999–2019

Maija! Hitit 1999–2019 on Maija Vilkkumaan kokoelma-albumi, joka julkaistiin 8. maaliskuuta 2019. Levyllä on yksi uusi kappale, ”Kultakala”. == Kappaleet == === CD 1 === === CD 2 === == Lähteet == Luokka:Vuoden 2019 kokoelma-albumit Luokka:Maija Vilkkumaan albumit
Spring Break

Spring Break on Sean S. Cunninghamin tuottama ja ohjaama yhdysvaltalainen teinikomedia vuodelta 1983. David Smilowin käsikirjoittamassa elokuvassa kaksi ujoa college-opiskelijapoikaa lähtevät viettämään kevätlomaa Floridan rantalomakohteeseen Fort Lauderdaleen. Toisen pojan senaattoriksi pyrkivä isä pyrkii kuitenkin estämään hauskanpitoa kaikin tavoin. ==Vastaanotto== Neljä ja puoli miljoonaa Yhdysvaltain dollaria maksanut elokuva tuotti lipputuloina noin 24 miljoonaa dollaria. Rotten Tomatoes -koontisivuston mukaan 22 prosenttia arvioijista ja 41 prosenttia yleisöstä on antanut Spring Breakille myönteisen arvion. Kriitikko Roger Ebert näki elokuvan uuden ”seksinnälkäiset teinipojat” -komediagenren edustajana, joita ovat myös Kylvetäänkö yhdessä, neiti Mallow? (Private Lessons, 1980), Amerikan viimeinen neitsyt (The Last American Virgin, 1982) ja Maisteri ensilempi (My Tutor, 1983). Genre on hänestä 1980-luvun roisi muunnelma 1960-luvun vaihteen melko viattomista ”beach party” -elokuvista. Helsingin Sanomien lyhyessä ensi-ilta-arvostelussa Helena Ylänen sanoo Spring Breakin olevan ”vähämielinen” ja ”ikävää rappiokulttuuria”. Vuoden 1994 Video-oppaassa Roope Lehtinen antoi elokuvalle tähtien sijasta pommin, joka vastaa sanallista arviota ”täysin epäonnistunut tekele”. Hänen mukaansa elokuva tarjoaa ”aivotonta, olematonta, sataan kertaan nähtyä holtitonta komediaräpellystä, jonka ideat eivät kanna kahta minuuttia”. ==Lähteet== Luokka:Vuoden 1983 yhdysvaltalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset komediaelokuvat
Volketswil

Volketswil on kaupunki Koillis-Sveitsissä Zürichin kantonissa. Siellä on vajaat 19 000 asukasta. == Sijainti == Volketswil sijaitsee Greifenseen pohjoispuolella kumpuilevassa Mittellandissa kymmenkunta kilometriä Zürichistä itään ja viitisentoista kilometriä Winterthurista etelään. == Liikenne == Moottoritie A53 kulkee Volketswilin poikki. Schwerzenbachin rautatieasema sijaitsee Volketswilin lounaisrajalla, Zürich–Wetzikon-radan varrella. Schwerzenbach kuuluu Zürichin seudun lähiliikennealueeseen (S-Bahn Zürich) ja SBB:n S9- ja S14-junat pysähtyvät siellä. == Muuta == Dübendorfin lentokenttä sijaitsee osittain Volketswilin alueella. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Onofrion suuri suihkulähde

Onofrion suuri suihkulähde () on suihkulähde Dubrovnikin kaupungissa Kroatiassa. Sen suunnitteli napolilainen Onofrio della Cava. Ragusan tasavallan valtuusto päätti vuonna 1436 rakentaa akveduktijärjestelmän Šumetista Dubrovnikiin. Asiakirjojen perusteella akvekduktin suunnittelu annettiin Andreucius Bulbitolle ja Onofrio della Cavalle. Myöhemmät asiakirjat mainitsevat vain Onofrion, eikä Bulbiton roolia rakenustöissä tiedetä. Akveduktijärjestelmän lisäksi Onofrio della Cava suunnitteli myös kaksi suihkulähdettä. Suuri suihkulähde rakennettiin vuosina 1438–1440. Se on 16-sivuinen rakennelma, jonka huipulla on milanolaisen Petar Martinovin rakentama kupoli. Vuoden 1667 maanjäristys vaurioitti suihkulähdettä pahoin. Kupolin huipulla ollut lohikäärmepatsas tuhoutui järistyksessä. Suihkulähteen 16 kaiverrettua kasvoa ovat säilyneet. Niiden suusta pulppuaa vettä altaaseen. Maanjäristyksen jälkeisissä restaurointityöissä ei ole onnistuttu palauttamaan rakennelman alkuperäistä muotoa. == Lähteet == == Aiheesta muualla == Luokka:Suihkulähteet Luokka:Kroatian rakennukset ja rakennelmat Luokka:Dubrovnik
Thesmothetai

Thesmothetai (monikko, , ”lakien perustajat”; yksikössä ) olivat antiikin Ateenassa kuusi alempaa arkonttia. Heille kuului tiettyjen lakiin ja oikeuteen liittyvien asioiden hallinnointi. Thesmothetaiden virka perustettiin 600-luvulla eaa. He muodostivat yhdessä eponyymiarkontin, kuningasarkontin ja polemarkin kanssa yhdeksän arkontin virkakunnan, ja heidät valittiin muiden arkonttien tavoin vuoden mittaiselle kaudelle. 400- tai 300-luvulta lähtien thesmothetai-virkamiehiä avusti näiden sihteeri (). Thesmothetain toimipaikka oli Thesmotheteion, joka sijaitsi Ateenan niin kutsutulla Arkaaisella agoralla. == Tehtävät == === Oikeudenkäyttö === Thesmothetaille kuului ennen kaikkea oikeudenkäyttö monenlaisissa julkisissa ja yksityisissä asioissa. Nimen thesmos () on vanha sana, joka tarkoitti 'lakia' tai 'säädöstä'. Kyseiset virkamiehet eivät kuitenkaan säätäneet uusia lakeja, vaan tuomitsivat olemassa olevien perusteella, silloin kun niitä oli olemassa, sekä tulkitsivat lakia. Heliaian ja muiden valamiesoikeusistuinten perustamisen jälkeen thesmothetai johtivat oikeudenkäyttöä niissä tapauksissa, jotka eivät kuuluneet varsinaisten arkonttien tai jonkun muun tahon alaisuuteen. Thesmothetai ottivat vastaan syytteitä, veivät niitä oikeuteen ja toimivat oikeuden istuntojen puheenjohtajina. Thesmothetaille kuuluivat käytännössä kaikki oikeustapaukset, jotka eivät kuuluneet muille arkonteille tai jollekin muulle toimijalle. Antiikin lähteiden perusteella thesmothetaille tiedetään kuuluneen muun muassa seuraavat asiat: monenlaiset viralliset syytteet (eisangelia, probolē, grafē paranomōn), viranomaisten tarkastukset (dokimasia), monenlaiset petokset, kansalaiseksi tekeytyminen, väärät todistukset, rahanväärennökset, lahjukset, sykofantit, hybrikset, aviorikokset, paritus, herjaukset, varkaudet, vuokrat, pantit ja velat. Antiikin lähteissä thesmothetaille kerrotaan tehdyn ilmiantoja myös muun muassa seuraavanlaisissa tapauksissa: oliivipuiden kaatamista koskevan lain rikkominen; salaliitto oikeuden päätösten tyhjäksi tekemiseksi; ulkomaalaisen ja kansalaisen avioliitto; sekä toisen henkilön tyttären antaminen aviopuolisoksi omana tyttärenä. Jos joku henkirikoksen vuoksi maanpakoon tuomittu tavattiin Attikan alueelta ilman tuomion kumoamista, thesmothetailla oli oikeus teloituttaa tämä ilman oikeudenkäyntiä. === Lakien uudistaminen === Thesmothetai myös johtivat lakien uudistamista. He kävivät joka vuosi läpi kaikki lait (), ja raportoivat, jos havaitsivat keskenään risririitaisia tai tarpeettomiksi käyneitä lakeja tai sellaisia lakeja, jotka oli jo päätetty poistaa käytöstä, mutta jääneet silti kirjoihin. Mikäli tällaisia lakeja löytyi, niiden kopiot julkaistiin Eponyymien heerosten muistomerkillä, jotta kaikki saattoivat nähdä ne. Tämän jälkeen ekklesia antoi lakien muuttamisen erityisten tätä varten nimitettyjen virkamiesten, nomothetai, tehtäväksi tietynlaisissa oikeuden istunnoissa, joita thesmothetai johtivat. === Muut tehtävät === Thesmothetai myös valvoivat julkisten virkojen arpomalla tapahtunutta jakoa. == Lähteet == Luokka:Antiikin Ateenan politiikka Luokka:Kreikankieliset sanat ja sanonnat